CELEX: 52015DP0235
Language: et
Date: 2015-06-24 00:00:00
Title: Euroopa Parlamendi 24. juuni 2015. aasta otsus Udo Voigti puutumatuse äravõtmise taotluse kohta (2015/2072(IMM))

4.11.2016   
            
            
               ET
            
            
               Euroopa Liidu Teataja
            
            
               C 407/98
            
         P8_TA(2015)0235
   Udo Voigti puutumatuse äravõtmise taotlus
   Euroopa Parlamendi 24. juuni 2015. aasta otsus Udo Voigti puutumatuse äravõtmise taotluse kohta (2015/2072(IMM))
   (2016/C 407/15)
   
      Euroopa Parlament,
   
               —
            
            
               võttes arvesse Udo Voigti puutumatuse äravõtmise taotlust, mille esitas 9. veebruaril 2015. aastal Berliini Kammergerichti eesistuja (Ref. (3) 161 Ss 189/14 (14/15)) ja mis tehti teatavaks Euroopa Parlamendi täiskogu istungil 25. märtsil 2015. aastal,
            
         
               —
            
            
               olles vastavalt kodukorra artikli 9 lõikele 5 Udo Voigti ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ja 17. jaanuari 2013. aasta otsuseid (1),
            
         
               —
            
            
               võttes arvesse Saksamaa Liitvabariigi põhiseaduse artiklit 46,
            
         
               —
            
            
               võttes arvesse kodukorra artikli 5 lõiget 2, artikli 6 lõiget 1 ja artiklit 9,
            
         
               —
            
            
               võttes arvesse õiguskomisjoni raportit (A8-0192/2015),
            
         
               A.
            
            
               arvestades, et Berliini Kammergerichti eesistuja on esitanud taotluse Udo Voigti parlamendiliikme puutumatuse äravõtmiseks seoses väidetavat õiguserikkumist puudutava kohtumenetlusega;
            
         
               B.
            
            
               arvestades, et Euroopa Liidu privileegide ja immuniteetide protokolli nr 7 artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               C.
            
            
               arvestades, et Saksamaa Liitvabariigi põhiseaduse artikli 46 lõike 2 kohaselt ei või parlamendiliiget võtta vastutusele ega vahistada karistatava õiguserikkumise eest ilma parlamendi nõusolekuta, välja arvatud teatavatel erijuhtudel;
            
         
               D.
            
            
               arvestades, et Udo Voigti süüdistatakse 2006. aasta jalgpalli maailmameistrivõistluste ajal viha õhutamises ja kollektiivses solvamises Saksamaa Natsionaaldemokraatliku Partei avaldatavas väljaandes, mille eest ta vastutas partei esimehena;
            
         
               E.
            
            
               arvestades, et süüdistustel ei ole mingit seost Udo Voigti tegutsemisega Euroopa Parlamendi liikmena, vaid need on seotud tema tegutsemisega Saksamaa Natsionaaldemokraatliku Partei esimehena;
            
         
               F.
            
            
               arvestades, et väidetavad teod ei ole seotud Euroopa Parlamendi liikme poolt oma kohustuste täitmisel avaldatud arvamuste ega antud häältega Euroopa Liidu privileegide ja immuniteetide protokolli nr 7 artikli 8 tähenduses, ning võttes arvesse ka seda, et süüdistus puudutab tegusid, mis pandi toime 2006. aastal, seega palju varem, kui Udo Voigt 2014. aastal Euroopa Parlamendi liikmeks valiti;
            
         
               G.
            
            
               arvestades, et Udo Voigti väitel annab 2006. aastal algatatud kohtumenetluse pikk kestus tunnistust soovist takistada tema tööd parlamendiliikmena; arvestades siiski, et praegune puutumatuse äravõtmise taotlus on selgitatav Udo Voigti enda poolt algatatud täiendava õiguskaitsemenetlusega, mistõttu kehtib selle vastuväite suhtes põhimõte nemo auditur propriam turpitudinem allegans;
            
         
               H.
            
            
               arvestades, et ei ole alust arvata, et kohtumenetlusega püütakse takistada Udo Voigti tööd parlamendiliikmena (fumus persecutionis), sest menetlus algatati mitu aastat enne seda, kui ta sai Euroopa Parlamendi liikmeks;
            
         
            
               1.
            
            
               otsustab Udo Voigti parlamendiliikme puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamata Berliini Kammergerichtile ja Udo Voigtile.
            
         
      (1)  Kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23.